b'\n_START_ARTICLE_\nAdad-nirari III.\n_START_SECTION_\nDru\xc5\xbeina\n_START_PARAGRAPH_\nAdad-nirari III. je bil sin in naslednik kralja \xc5\xa0am\xc5\xa1i-adada V. Ob prihodu jna prestol je bil o\xc4\x8ditno zelo mlad, ker je imela prvih pet let njegovega vladanja zelo  velik vpliv njegova mati \xc5\xa0amuramat, \xc4\x8detudi ni bila regentka. \xc5\xa0amuramat je postala legendarna kraljica Semiramida._NEWLINE_Adad-nirari je bil o\xc4\x8de kraljev  A\xc5\xa1ur-nirarija V., \xc5\xa0almaneserja IV. in A\xc5\xa1ur-dana III.  Za njegovega sina se je na svojih napisih razgla\xc5\xa1al tudi Tiglat-Pileser III., \xc4\x8deprav to morda ni bil.\n_START_SECTION_\n\xc5\xbdivljenjepis\n_START_PARAGRAPH_\nPrva leta Adad-nirarijevega vladanja so zaznamovali spori z o\xc4\x8detom, ki so povzro\xc4\x8dili resno oslabitev asirske oblasti v Mezopotamiji in odprli pot ambicioznim voja\xc5\xa1kim  \xc4\x8dastnikom, guvernerjem in lokalnim vladarjem. _NEWLINE_Adad-nirarijevi napisi ka\xc5\xbeejo, da je vodil ve\xc4\x8d vojnih pohodov na vse strani, s katerimi je nameraval Asiriji vrniti mo\xc4\x8d, ki jo je imela pod njegovim starim o\xc4\x8detom \xc5\xa0almaneserjem III. Med pomembnej\xc5\xa1e voja\xc5\xa1ke operacije spadajo obleganje Damaska v \xc4\x8dasu Ben-Hadada III. leta 796 pr. n. \xc5\xa1t. Obleganje je vodilo k propadu dama\xc5\xa1\xc4\x8danskega Aramejskega kraljestva in omogo\xc4\x8dilo obnovo Izraela pod kralji Joasom, Jehoa\xc5\xa1em, ki je takrat pla\xc4\x8deval davek asirskemu kralju, in Jeroboamom II._NEWLINE_V 18. (zadnjem) letu vladanja leta 783 pr. n. \xc5\xa1t. je zgradil Nabujev tempelj v Ninivah. _NEWLINE_Asirija je kljub njegovim naporom po njegovi smrti za\xc5\xa1la v ve\xc4\x8d desetletij dolgo obdobje \xc5\xa1ibkosti.'